Hindi News

National

Ramdas Athawale On POK If Pakistan Wants To Hold Talks With India

केंद्रीय मंत्री अठावले बोले- अगर पाक भारत से बातचीत करना चाहता है तो पीओके लौटाना होगा

एक वर्ष पहले



कॉपी लिंक

केंद्रीय मंत्री रामदास अठावले। -फाइल

रामदास अठावले ने कहा- पीओके के लोग पाक प्रधानमंत्री इमरान खान से परेशान हैं

‘पाकिस्तान ने पीओके पर अवैध रूप से कब्जा किया, वहां के लोग भारत में शामिल होना चाहते हैं’

चंडीगढ़. केंद्रीय मंत्री रामदास अठावले ने शुक्रवार को कहा कि अगर पाकिस्तान के प्रधानमंत्री इमरान खान हमारे साथ बात करना चाहते हैं तो कश्मीर का जो हिस्सा उनके कब्जे में है, उसे भारत को सौंप देना चाहिए। कश्मीर पर उनका कोई अधिकार नहीं है और उन्होंने इस पर अवैध रूप से कब्जा किया है।



अठावले ने कहा कि पीओके के लोग भी भारत के साथ आना चाहते हैं। क्योंकि वे इमरान खान के झूठे वादों से परेशान हैं। भारत ने अनुच्छेद 370 हटाकर क्रांतिकारी कदम उठाया है। इसके साथ ही जम्मू-कश्मीर एक बार फिर भारत से जुड़ गया है, मुझे लगता है कि आने वाले पांच सालों में यहां बड़े पैमाने पर विकास होगा।



हरियाणा में भाजपा के साथ मिलकर चुनाव लड़ेंगे

केंद्रीय मंत्री ने कहा कि महाराष्ट्र और हरियाणा में उनकी पार्टी रिपब्लिक पार्टी ऑफ इंडिया (आरपीआई) भाजपा के साथ गठबंधन में चुनाव लड़ेगी, जबकि अन्य राज्यों में भाजपा का समर्थन करेगी। महाराष्ट्र में हमने 10 सीटें मांगी हैं। उम्मीद है कि यहां आरपीआई गठबंधन में आठ सीटें हासिल करेगी। हरियाणा में भी कुछ सीटें जीतने की उम्मीद है। दोनों राज्यों में अगले साल विधानसभा चुनाव होने हैं।





